Karlovac - Wikipedia

# Karlovac

### From Wikipedia

Karlovac Image:Karlovac (grb).gif
Županija | Karlovačka
Broj stanovnika (2001.) | 59.395
Gradonačelnik | Miroslav Škrgatić

Karlovačka zvijezda

Karlovac je grad u Hrvatskoj i administrativno središte Karlovačke županije.

## [edit] Geografija

Karlovac je grad u središnjoj Hrvatskoj, 56 km jugozapadno od Zagreba i 130 km istočno od Rijeke. Smješten je na dinarskom rubu Panonske nizine, a upravo s karlovačkog područja počinje bregoviti i planinski dio prema Mediteranu. Nalazi se na raskrižju važnih cestovnih i željezničkih pravaca iz Zagreba prema Rijeci i Splitu. Uz mnogobrojne parkove i zelene površine, osobitost Karlovca su čak četiri rijeke koje prolaze kroz grad - Korana, Kupa, Dobra i Mrežnica.

## [edit] Stanovništvo

Područje Grada Karlovca ima 59.395 stanovnika, od kojih na užem gradskom području živi njih 49.082 ( Popis 2001.). Po etničkoj strukturi bilo je 85.9 % Hrvata i 8.6 % Srba.

## [edit] Uprava

## [edit] Historija

Karlovac je relativno mlado naselje kojem se zna točan datum nastanka - 13. 07. 1579. godina. Osnovan je kao tvrđava poradi zaštite od turskih osvajanja, u ravnici na utoku Korane u Kupu, podno stare gradine Dubovac. Ime je dobio po osnivaču, austrijskom nadvojvodi Karlu. Građen je po zamisli idealnog renesansnog grada u obliku šesterokrake zvijezde sa središnjim trgom i ulicama koje se sijeku pod pravim kutom. Od osnivanja do 1693. godine grad Karlovac bio je pod vojnom upravom, a tek tada dobija ograničenu samoupravu. Slobodnim kraljevskim gradom postaje 1776. godine. Tijekom 18. i 19. stoljeća, ponajviše zahvaljujući procvatu trgovine i lađarstva Kupom, Karlovac je slovio za jedan od najbogatijih i najrazvijenijih hrvatskih gradova. O tome svjedoči i podatak kako su početkom 19. stoljeća upravo Karlovčani plaćali najveći porez od svih hrvatskih gradova.

Karlovac je teško stradao za vrijeme rata u Hrvatskoj. Godine 1991. Na njegovom području je nalazio veliki garnizon JNA, a u okolici se nalazila područja čije se, pretežno srpsko, stanovništvo opredijelilo za Republiku Srpsku Krajinu. Hrvatske snage su zauzele dio kasarni, a iz dijela se JNA povukla. No, grad je bio izložen svakodnevnom bombardiranju, a na rubnim područjima su se vodile žestoke borbe sve do potpisivanja sarajevskog primirja početkom 1992. godine. Godine 1993. je u gradu uništena pravoslavan crkva sv. Nikole. Sam grad je još u nekoliko navrata bio izložen povremenom bombaridranju, sve do Operacije Oluja u augustu 1995. kada je područje oko grada stavljeno pod hrvatski nadzor.

## [edit] Gospodarstvo

## [edit] Slavni ljudi

- Fran Krsto Frankopan (1643. - 1671.), hrvatski pjesnik, plemić i urotnik;
- Davor Gobac (1964.), pjevač grupe Psihomodo pop;
- Dragojla Jarnević (1812. - 1874.), Ilirska književnica i pjesnikinja;
- Vjekoslav Karas (1821. - 1858.), hrvatski slikar;
- Radoslav Lopašić (1835. - 1893.), hrvatski povjesničar;
- Slava Raškaj (1877. - 1906.), hrvatska slikarica;
- Braća Seljan, Mirko (1871. - ?) i Stjepan (1875. - 1936.), istraživači Afrike i Južne Amerike;
- Maksimilijan Vrhovac (1752. - 1827.), zagrebački biskup, rođen u Karlovcu.
- Gajo Petrović (1927. - 1993.), hrvatski filozof i lijecnik

Svakako valja istaknuti i kako je karlovačku Gimnaziju pohađao (1870. do 1874. godine) i slavni znanstvenik Nikola Tesla .

## [edit] Spomenici i znamenitosti

- Franjevački samostan s crkvom Svetog Trojstva
- Pavlinski samostan u Kamenskom
- Nacionalno svetište Svetog Josipa
- Pravoslavna Saborna crkva Svetog Nikole
- Gradski muzej
- Stari grad Dubovac
- "Zvijezda" - povijesni centar Karlovca, planski izgrađen i okružen utvrdom u obliku šesterokrake zvijezde.

## [edit] Obrazovanje

### [edit] Osnovne škole

- Osnovna škola Banija
- Osnovna škola Braće Seljan
- Osnovna škola Dragojle Jarnević
- Osnovna škola Dubovac
- Osnovna škola Grabrik
- Osnovna škola Mahično
- Osnovna škola Švarča
- Osnovna škola Turanj

### [edit] Srednje škole

- Ekonomsko-turistička škola Karlovac
- Gimnazija Karlovac
- Medicinska škola Karlovac
- Mješovito industrijsko-obrtnička škola
- Srednja škola Duga Resa
- Šumarska i drvodjeljska škola Karlovac
- Tehnička škola Karlovac
- Tehnološko-kemijska škola Karlovac
- Trgovačko-ugostiteljska škola Karlovac

### [edit] Visokoškolske ustanove

- Veleučilište u Karlovcu

## [edit] Kultura

Karlovac je u prošlosti bio poznat i kao jedan od kulturno najrodoljubivijih gradova u Hrvatskoj, o čemu svjedoče najstarija hrvatska glazbena škola, Prvo hrvatsko pjevačko društvo "Zora", te jedna od prvih čitaonica na hrvatskom jeziku.

Središnja kulturna institucija u gradu danas je Gradsko kazalište "Zorin dom", s bogatim dramskim, glazbenim i likovnim programom tijekom godine.

Gradski muzej Karlovac kao jedina lokalna muzejska ustanva definira svoje djelovanje u najširem mogućem opsegu nastojeći obuhvatiti sve aspekte pripadnog prirodno-kulturno-povijesnog krajolika. Svoj rad Gradski muzej ostvaruje kroz sljedeće odjele: - Prirodoslovni odjel - Arheološki odjel - Etnološki odjel - Kulturno-povijesni odjel - Povijesni odjel - Galerija “Vjekoslav Karas”

Djelatnost muzeja odvija se na sljedećim lokacijama: u zgradi na Strossmayerovom trgu 7, Galeriji “Vjekoslav Karas” u Šestićevoj ulici, u prostorima Branič kule na Starom gradu Dubovcu i u rodnoj kući obitelji Ribar u Vukmaniću.

U Karlovcu je i sjedište Gornjokarlovačke eparhije (pravoslavnog ekvivalenta biskupiji) Srpske pravoslavne crkve.

U Karlovcu se nalazi i Središnja nacionalna knjižnica Slovenaca u RH.

- Gradsko kazaliste Zorin Dom
- Muzeji i galerije
- Gradska knjiznica Ivan Goran Kovacic
- Glazbena skola
- Kulturni amaterizam

## [edit] Sport

Iako veličinom relativno malen, Karlovac je uvijek slovio za izrazito sportski grad, te je bio domaćin/suorganizator iznimno velikih međunarodnih sportskih događaja:

- Svjetsko prvenstvo u košarci 1970. godine.

- Europsko prvenstvo u košarci 1975. godine.

- Univerzijada 1987. godine.

- Svjetsko rukometno prvenstvo za žene 2003. godine.

U razdoblju između 1959. i 1974. godine, Karlovac je bio poznat i kao "grad košarke". U gradu je gostovala i odabrana selekcija NBA lige, s tadašnjim velikim zvijezdama poput Bill Russella.

Danas su nositelji gradskog sportskog života:

- Odbojkaški klub Karlovac (prvoligaš, u posljednje vrijeme redovit sudionik europskih kupova)

- Hrvatski rukometni klub Karlovac (prvoligaš)

- Baseball klub Kelteks (osvajač europskog Kupa CEB 2006. godine)

Od pojedinaca, svakako treba istaknuti mladu tenisačicu Indire Akiki, jednu od najtalentiranijih hrvatskih tenisačica, prošlogodišnju polufinalisticu Orange Bowla u kategoriji do 14 godina. Odlične rezultate postižu i veslači, te natjecatelji u različitim borilačkim sportovima.

## [edit] Vanjske poveznice

- Grad Karlovac
- Plan grada Karlovca - CroMaps navigator
- Karlovac online - neslužbene stranice
- Gornjokarlovačka eparhija SPC

Nedovršeni članak o gradu u Hrvatskoj: Karlovac treba dopuniti. Dopunite ga prema pravilima Wikipedije.Template:Predložak:Hrvatski gradovi

Retrieved from "http://sh.wikipedia.org../../../k/a/r/Karlovac.html"

Categories: U začetku, Gradovi u Hrvatskoj | Hrvatski gradovi | Karlovačka županija

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Bosanski
- Česky
- Deutsch
- English
- Français
- Hrvatski
- Magyar
- Italiano
- Nederlands
- Română
- Русский
- Српски / Srpski
- Svenska